|  |  |
| --- | --- |
| Odluka o izmjeni Odluke o visini paušalnog poreza po krevetu odnosno po smještajnoj jedinici u kampu na području Grada Malog Lošinja  POZIV JAVNOSTI ZA DOSTAVU MIŠLJENJA, PRIMJEDBI I PRIJEDLOGA  PUTEM INTERNETSKOG SAVJETOVANJA SA JAVNOŠĆU | |
| RAZLOZI DONOŠENJA AKTA | Zakonska obveza:    Sukladno odredbama **Zakona o porezu na dohodak** („Narodne novine“ br. 115/16, 106/18, 121/19, 32/20, 138/20, 151/22, 114/23, 152/24) propisano je da je predstavničko tijelo jedinice lokalne samouprave obvezno donijeti odluku kojom će propisati visine paušalnog poreza po krevetu odnosno po smještajnoj jedinici u kampu odnosno smještajnoj jedinici u objektu za robinzonski smještaj.  Visina ovog poreza određuje se sukladno **kategoriji turističke razvijenosti** u koju je jedinica lokalne samouprave razvrstana. Grad **Mali Lošinj** svrstava se u **I. kategoriju**, koja prema Zakonu omogućuje određivanje paušalnog poreza u rasponu **od 100,00 do 300,00 eura**.  Važećom Odlukom propisana je **minimalna zakonska visina** paušalnog poreza u iznosu od **100,00 eura**.  S obzirom na rast troškova u sustavu javnih potreba – osobito rashoda koji su uvjetovani zakonskim odredbama kod proračunskih korisnika – predlaže se izmjena Odluke kojom bi se visina paušalnog poreza povećala na **200,00 eura**.  Ova visina nije samo zakonski dopuštena, već ujedno predstavlja i **propisani iznos u slučaju kada predstavničko tijelo ne donese vlastitu odluku**, što dodatno opravdava predloženu promjenu kao logičan i uravnotežen korak.  Kako bi se zaštitio interes **lokalnih privatnih iznajmljivača**, Grad Mali Lošinj kroz **Program mjera poticanja privatnih iznajmljivača** omogućuje **povrat razlike u visini poreza**, čime se efektivno ublažava financijsko opterećenje za stanovnike Grada.  Predložena izmjena pridonosi fiskalnoj stabilnosti i održivosti lokalnih javnih službi, uz istodobno očuvanje socijalne osjetljivosti prema lokalnom stanovništvu. |
| CILJEVI PROVOĐENJA SAVJETOVANJA | Cilj provođenja savjetovanja sa javnošću je upoznavanje javnosti s predloženom Odlukom o visini paušalnog poreza po krevetu odnosno po smještajnoj jedinici u kampu na području Grada Malog Lošinja |
| ROK ZA PODNOŠENJE MIŠLJENJA, PRIMJEDBI I PRIJEDLOGA | 08.listopada 2025. - 06. studenog 2025. |
| ADRESA I NAČIN PODNOŠENJA MIŠLJENJA, PRIMJEDBI I PRIJEDLOGA | Pisane primjedbe na  prijedlog Odluke dostavljaju se na zadanom obrascu (u prilogu) i to elektroničkom poštom na e-mail: lara.zivcic@mali-losinj.hr |
| Sukladno odredbama članka 11. Zakona o pravu na pristup informacijama („Narodne novine“ broj 25/13, 85/15) nakon provedenog savjetovanja sa javnošću, nositelj izrade akta dužan je o prihvaćenim/neprihvaćenim primjedbama i prijedlozima obavijestiti javnost putem svoje web stranice na kojoj će objaviti Izvješće o provedenom savjetovanju sa javnošću. | |